
   MUNICIPIUL BRAD


      P R I M A R U L
 Nr. 150/12077/18.10.2024
R E F E R A T   DE   A P R O B A R E
privind aprobarea execuției bugetare a Municipiului Brad şi a instituţiilor şi serviciilor subordonate Consiliului Local al Municipiului Brad
pe trimestrul III al anului 2024
În conformitate cu prevederile Legii nr. 273/2006 privind finanţele publice locale, cu modificările şi completările ulterioare, ordonatorul principal de credite are obligaţia să prezinte spre aprobare Consiliului Local execuţia bugetară pe fiecare trimestru al anului bugetar.

Ținând cont de prevederile legale în vigoare, am inițiat prezentul proiect de hotărâre prin care am propus aprobarea execuţiei bugetare a Municipiului Brad pe trimestrul III al anului 2024, după cum urmează:


     a) - la venituri în sumă de 49.279.337 lei, din care la secţiunea de funcţionare 25.006.381 lei, iar la secţiunea de dezvoltare 24.372.956 lei;


     b) - la cheltuieli în sumă de 48.909.102 lei, din care la secţiunea de funcţionare 24.907.157 lei, iar la secţiunea de dezvoltare 24.001.945 lei;

           c) - un excedent de 370.235 lei, din care, la secţiunea de funcţionare un excedent în sumă de 99.224 lei, iar la secţiunea de dezvoltare un excedent în sumă de 271.011 lei.

Totodată, am propus aprobarea execuţiei bugetare pe trimestrul III al anului 2024 în ceea ce privește instituţiile şi serviciile publice finanţate din venituri proprii, după cum urmează:

            a) -  la venituri în sumă  de   31.516.888 lei;

            b) -  la cheltuieli în sumă de 31.268.621 lei;

            c) - un excedent bugetar de 248.267 lei.
Am propus, de asemenea, execuția bugetară a creditelor interne pe trimestrul III al anului 2024,  după cum urmează:

            a) -  la venituri în sumă  de   3.386.838 lei;

            b) -  la cheltuieli în sumă de  372.675 lei;

            c) - un excedent bugetar de 3.014.163 lei.
Precizez că acest cont de execuție al instituțiilor publice finanțate din venituri proprii se referă la veniturile proprii și cheltuielile efectuate din aceste venituri, în trimestrul III al anului 2024, de către instituțiile de învățământ preuniversitar de stat, de către Spitalul Municipal Brad, de către Clubul Sportiv Municipal ”Aurul” Brad și din vânzarea lemnului.


În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre  în forma prezentată.
Invoc în susţinerea propunerii mele prevederile art. 8 şi art. 49 alin. 12 din  Legea nr. 273/2006 privind finanţele publice locale, cu modificările şi completările ulterioare, ale art. 129 alin. 4 lit. a din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4  din Legea nr. 554/2004 a contenciosului administrativ, actualizată.

